Z Á Z N A M 
o priebehu 1. stupňa výberového konania na obsadenie postu
predsedu Úradu pre štátnu službu

	Na základe nominácií vybraných členov vlády podpredsedníčka vlády SR pre európsku integráciu Mária Kadlečíková vymenovala 20. decembra 2001 členov prvostupňovej výberovej komisie na obsadenie postu predsedu Úradu pre štátnu službu. Táto komisia pracovala v nasledovnom zložení:

Ing. Zuzana Chudá, riaditeľka kancelárie podpredsedníčky vlády SR pre európsku integráciu Jozef Tokoš, Reformná implementačná jednotka pre realizáciu auditu štátnej správy JUDr. Stanislav Masár, odborný poradca podpredsedu vlády SR pre legislatívu
Plk. Daniel Chebeň, riaditeľ kancelárie vedúceho úradu MV SR
JUDr. Elena Rostoková, riaditeľka OPVaV MS SR

	V termínoch 29.XI.2001 (Hospodárske noviny), 1.XII. (Pravda) a 11.XII. (SME) boli uverejnené inzeráty s oznamom o výberovom konaní.
	Do 27.XII.2001 – čo bol podľa podmienok uverejnených v inzerátoch posledný termín doručenia prihlášok - bolo kancelárii PPV EI doručených 10 prihlášok.
	
Prvostupňová výberová komisia sa prvýkrát stretla na svojom rokovaní dňa 10. januára 2002. Dôkladne boli posúdené všetky prihlášky a z dôvodu nesplnenia všetkých formálnych náležitostí, resp. z dôvodu nesplnenia  vypísaných podmienok boli štyri prihlášky vyradené z ďalšieho postupu.
V konkrétnych prípadoch sa jednalo o nasledovné dôvody:

Ing. Anna Veliká, nepredložila Návrh komplexných princípov výkonu funkcie ani overené doklady o najvyššom vzdelaní;
PhDr. Lívia Baničová, PhD., nepredložila Návrh komplexných princípov výkonu funkcie;
Mgr. Jozef Miklušičák, nepredložil Návrh komplexných princípov výkonu funkcie a ako vyplýva z predloženého životopisu nespĺňa podmienku znalosti aspoň jedného svetového jazyka;
JUDr. Marián Golas, nepredložil Návrh komplexných princípov výkonu funkcie ani overené doklady o najvyššom vzdelaní; Okrem toho, p. Golas vo svojej prihláške indikoval, že má záujem nie o post predsedu ÚŠS, ale iba o miesto zamestnanca v tejto inštitúcii.
	
Následne sa výberová komisia jednohlasne zhodla na uskutočnení pohovorov s ostatnými šiestimi uchádzačmi, ktorí podľa písomných podkladov splnili všetky požadované kritériá.

	Dňa 15. januára 2002  (9:00-15:00) sa uskutočnilo výberové konanie. Toto prebiehalo v dvoch častiach:
1, Písomný test na overenie jazykových predpokladov uchádzačov (stručné preklady z/do cudzieho jazyka);
2, Ústny pohovor jednotlivo s každým uchádzačom v trvaní 45-60 min. V rámci tohto pohovoru uchádzači prezentovali svoju víziu princípov fungovania Úradu pre štátnu službu a výkonu funkcie predsedu úradu. Následne členovia výberovej komisie overovali otázkami znalosti zákona o štátnej službe, ako i iné odborné i jazykové náležitosti.

	Po komplexnom zhodnotení všetkých predpokladov jednotlivých uchádzačov  (odborná a jazyková spôsobilosť, bezúhonnosť, predpoklady pre výkon funkcie predsedu ÚŠS, predchádzajúca prax a skúsenosti, vystupovanie, atď.) výberová komisia navrhla, aby do užšieho výberového konania, ktoré bude realizovať výberová komisia zložená z nominovaných členov vlády a štátnych tajomníkov, postúpili nasledovní štyria kandidáti (Bez určenia preferencie poradia – kandidáti sú zoradení v abecednom poradí):

Ing. Miroslav Babinský (1962), absolvent STÚ  v odbore mikroelektrotechnika; t.č. zamestnaneck STÚ – vedúci Centra intenzívnych štúdií.
***PhDr. Milan Gacík (1958), absolvent FF UPJŠ Prešov v odbore Výchova a vzdelávanie dospelých; t.č. ŠTAT MK SR.
Ing. Anastázia Kozáková (1955), absolventka EÚ v odbore ekonomicko-matematických výpočtov; t.č. zamestnaná v UNDP (Rozvojový program OSN).
Ľubomír Plai (1948), absolvent FF UK v odbore vedeckých informácií a knihovníctva; t.č. starosta mestskej časti Bratislava Lamač.

	Všetci kandidáti na vysokej úrovni splnili požadované odborné kritéria a prezentovali svoje predstavy o fungovaní Úradu pre štátnu službu.

***Napriek požiadavke, aby prvostupňová výberová komisia odporučila tzv. ministerskej výberovej komisii iba troch kandidátov, do výberu bol zaradený aj PhDr. Milan Gacík.  Po overení jazykovej spôsobilosti však výberová komisia dospela k názoru, že kandidát nevyhovel kritériu znalosti  ovládania jedného svetového jazyka.

V Bratislave 16.1.2002

Členovia Výberovej komisie:

Ing. Zuzana Chudá	............................................................

Jozef Tokoš	........................................................................

JUDr. Elena Rostoková	................................................

JUDr. Stanislav Masár	................................................

Plk. Daniel Chebeň	............................................................

Z Á Z N A M 
o priebehu výberového konania na obsadenie postu
predsedu Úradu pre štátnu službu

	

	Dňa 21. januára 2002  (9:30-11:00) sa uskutočnilo výberové konanie na obsadenie postu predsedu Úradu pre štátnu službu.
	Členmi výberovej komisie boli vybraní členovia vlády SR a štátni tajomníci  
Mária Kadlečíková - PPV EI,Ivan Mikloš - PPV Ek., Ľubomír Fogaš - PPV Leg., Ladislav Scholcz - ŠTAT MS SR, Edit Bauer, ŠTAT MPSVaR, Jozef Pivarči - ŠTAT MO SR, László Szigeti, ŠTAT MŠ SR a Ivan Budiak – ŠTAT MV SR (z dôvodu PN sa ospravedlnil).

	Výberového konania sa zúčastnili štyria kandidáti, ktorých odporučila prvostupňová výberová komisia:

Ing. Miroslav Babinský (1962), absolvent STÚ  v odbore mikroelektrotechnika; t.č. zamestnanec STÚ – vedúci Centra intenzívnych štúdií.
PhDr. Milan Gacík (1958), absolvent FF UPJŠ Prešov v odbore Výchova a vzdelávanie dospelých; t.č. ŠTAT MK SR.
Ing. Anastázia Kozáková (1955), absolventka EÚ v odbore ekonomicko-matematických výpočtov; t.č. zamestnaná v UNDP (Rozvojový program OSN).
Ľubomír Plai (1948), absolvent FF UK v odbore vedeckých informácií a knihovníctva; t.č. starosta mestskej časti Bratislava Lamač.

	Prvostupňová komisia odporučila uvedených kandidátov na základe výberového konania, ktoré sa uskutočnilo dňa 15. januára 2002. Záznam o priebehu prvostupňového výberového konania  tvorí prílohu tohto dokumentu. Pre jeho doplnenie  uvádzame tabuľku hodnotenia jednotlivých uchádzačov:

	Chudá	Rostoková	Masár	Chebeň	Tokoš	Spolu	Poradie	
Babinský	2	2	2	3	4	13	3	
Mozgay	6	4	4	4	6	24	5	
Gacík	1	1	1	1	2	6	1	
Kozáková	4	5	5	6	3	23	4	
Plai	3	3	3	2	1	12	2	
Marsina	5	6	6	5	5	27	6	

Pozn.: Poradie v hodnotení stupňa 1-6 (1 - najlepší) určili členovia výberovej komisie individuálne po komplexnom zhodnotení odborných  predpokladov jednotlivých kandidátov.
Kandidát M. Gacík napriek jednoznačne najlepším výsledkom z hľadiska odbornej pripravenosti, nevyhovel kritériu znalosti ovládania svetového jazyka.

	V rámci pohovoru počas druhostupňového výberového konania jednotliví kandidáti prezentovali svoju víziu princípov fungovania Úradu pre štátnu službu a výkonu funkcie predsedu úradu. Následne odpovedali na otázky členov výberovej komisie.

	Po komplexnom zhodnotení všetkých predpokladov jednotlivých uchádzačov  výberová komisia navrhla, aby na rokovanie vlády SR bol predložený materiál obsahujúci dva návrhy:
 
PhDr. Milan Gacík  (5 členov komisie – 1. miesto, 2 členovia – 2. miesto) 
Ľubomír Plai (2 členovia komisie – 1. miesto, 5 členov – 2. miesto) 

Obaja uvedení kandidáti na vysokej úrovni prezentovali odbornú spôsobilosť a predpoklady pre výkon obsadzovanej funkcie. Z hľadiska kvalitatívneho porovnania prezentovali lepšiu pripravenosť zastávať obsadzovaný post ako ostatní uchádzači.
Pre ilustráciu uvádzame poradie tak, ako bolo indikované jednotlivými členmi výberovej komisie:

	PhDr. Milan Gacík	Ľubomír Plai	
Mária Kadlečíková, PPV EI	1	2	
Ivan Mikloš, PPV Ek.	2	1	
Ľubomír Fogaš, PPV Leg.	1	2	
Ladisla Scholcz, ŠTAT MS 	1	2	
Edit Bauer, ŠTAT MPSVaR 	1	2	
Jozef Pivarči, ŠTAT MO	2	1	
László Szigeti, ŠTAT MŠ	1	2	

Poznámka: 
Na základe požiadavky I. Mikloša, L. Scholcza a J. Pivarčiho  sa v tomto zázname uvádza informácia, že PhDr. M. Gacík nespĺňa požiadavku znalosti svetového jazyka.
Na základe požiadavky Ľ. Fogaša sa v tomto zázname uvádza informácia, že v prípade nominácie M. Gacíka je potrebné podmieniť túto nomináciu odstránením nedostatku v ovládaní svetového jazyka.

V Bratislave 21.1.2002

Členovia Výberovej komisie:

Mária Kadlečíková, PPV EI			.......................................................................

Ivan Mikloš, PPV Ek.				........................................................................

Ľubomír Fogaš, PPV Leg.			.......................................................................

Ladislav Scholcz, ŠTAT MS SR		.......................................................................

Edit Bauer, ŠTAT MPSVaR			........................................................................

Jozef Pivarči, ŠTAT MO SR			.........................................................................

László Szigeti, ŠTAT MŠ SR		.......................................................................